<http://schema.org/articleBody>
"Ni s\u00F3n membres de la gu\u00E0rdia imperial ni conspiren contra un tsar, per\u00F2 una nova generaci\u00F3 de desembristes ha ressorgit dos segles m\u00E9s tard. S\u00F3n milers de russos de totes les edats i d&amp;#039;un estrat social mitj\u00E0-alt. El tsar que volen derrocar es diu Vlad\u00EDmir Putin.El desembre ha estat, un cop m\u00E9s, l&amp;#039;\u00E8poca de l&amp;#039;any que ha fet despertar els russos. Amb els term\u00F2metres a zero, els moscovites han sortit al carrer per participar en la protesta antigovernamental m\u00E9s multitudin\u00E0ria a la capital del pa\u00EDs des de la crisi constitucional del 1993, quan el president Bor\u00EDs Ieltsin va decretar la dissoluci\u00F3 del Congr\u00E9s de Diputats del Poble i el Soviet Suprem.&amp;quot;Encara tinc esperan\u00E7a en R\u00FAssia. Vull que Putin surti del poder&amp;quot;, deia Svetlana Gribatxiova, de 67 anys, mentre avan\u00E7ava fins a la pla\u00E7a Bol\u00F3tnaia. En aquest indret, situat al centre d&amp;#039;una illa envoltada pel riu Moskva i el canal de la ciutat, ahir es van reunir entre 25.000 i 80.000 persones -depenent de si les dades provenen de la policia o de l&amp;#039;organitzaci\u00F3-. Sigui quin sigui el nombre total d&amp;#039;assistents, la xifra \u00E9s prou significativa si tenim en compte que fins ara l&amp;#039;oposici\u00F3 no aconseguia reunir m\u00E9s d&amp;#039;uns pocs centenars de persones en les habituals concentracions del dia de la ira que els antiputinistes celebren cada 31.&amp;quot;Som el poble&amp;quot;Amb la manifestaci\u00F3 d&amp;#039;ahir, que es va convocar a trav\u00E9s de les xarxes socials, els opositors van reiterar el seu descontentament amb els resultats dels comicis de la setmana passada, quan el partit de l&amp;#039;actual primer ministre, Vlad\u00EDmir Putin, obtenia la majoria dels escons al Parlament sota l&amp;#039;ombra del frau electoral.La concentraci\u00F3 era la tercera des de dilluns per\u00F2, a difer\u00E8ncia de les anteriors, cap persona va ser detinguda. I de seguretat, precisament, no en faltava. Una filera de policies i militars protegits de dalt a baix custodiava els ponts que cal travessar per arribar a la pla\u00E7a. El verd i blau dels seus uniformes contrastava amb el blanc de les cintes, els clavells i els globus, que es van convertir en s\u00EDmbols de l&amp;#039;hist\u00F2ric acte.En arribar a la pla\u00E7a, una massa de persones cridaven &amp;quot;ens han robat les eleccions&amp;quot; i el ja cl\u00E0ssic &amp;quot;R\u00FAssia sense Putin&amp;quot;. Entre els manifestants hi havia gent de totes les edats i ideologies. Des de l&amp;#039;extrema dreta fins als nacionalistes o liberals, tots van passar per un escenari per manifestar les seves proclames.&amp;quot;Vlad\u00EDmir Putin i [el president] Dmitri Medv\u00E9dev avui [dissabte] han descobert una cosa desagradable per a ells: R\u00FAssia t\u00E9 un poble&amp;quot;, sentenciava Serguei Mitrokhin, l\u00EDder del partit liberal opositor I\u00E0bloko. La multitud va respondre desbocada amb un &amp;quot;som el poble!&amp;quot;.Els actes de protesta s&amp;#039;han repetit a totes les ciutats importants del pa\u00EDs. Els m\u00E9s de 7.000 quil\u00F2metres que separen Vladivostok de Kaliningrad quedaven units amb el lema &amp;quot;Per unes eleccions netes&amp;quot;.Canvi de papersAquests desembristes, en la seva majoria, tenen estudis universitaris i pertanyen a la classe mitjana o alta del pa\u00EDs. Aquest \u00E9s exactament el perfil de simpatitzant que tenia Putin fa deu anys. Per\u00F2, segons els resultats electorals, l&amp;#039;exagent del KGB en aquesta ocasi\u00F3 ha rebut principalment el suport dels estrats amb menys formaci\u00F3, les classes m\u00E9s pobres i la poblaci\u00F3 del nord del Caucas.Els papers s&amp;#039;han invertit i sembla que aquestes protestes han sorpr\u00E8s el Kremlin, que com a part de la seva estrat\u00E8gia pol\u00EDtica pret\u00E9n que Putin torni a la presid\u00E8ncia als comicis generals del mar\u00E7 vinent. Si guanya les eleccions, tindr\u00E0 l&amp;#039;oportunitat de repetir mandat i aix\u00F2 li obriria la porta a 12 anys consecutius al poder. \u00C9s precisament aquesta possibilitat una de les raons que va portar molta gent a manifestar-se.De moment, l&amp;#039;oposici\u00F3 ha convocat una nova protesta per al dia 24 de desembre i ja s\u00F3n molts els analistes que dubten sobre l&amp;#039;aflu\u00E8ncia que tindr\u00E0 la nova cita. La majoria afirma que Putin no corre el risc immediat de ser derrocat perqu\u00E8 \u00E9s dif\u00EDcil mantenir viu un moviment opositor d&amp;#039;aquestes caracter\u00EDstiques en un territori tan extens.Ara b\u00E9, tots coincideixen que l&amp;#039;autoritat de l&amp;#039;home que ja ha presidit 8 anys el pa\u00EDs est\u00E0 molt danyada i podria continuar desgastant-se durant el seu retorn com a cap del govern."^^<http://www.w3.org/2001/XMLSchema#string>
<http://www.ara.cat/cronica/desembristes-segle-XXI-amenaca-Putin_0_607139342.html>